钦定古今图书集成/明伦汇编/官常典/第173卷 > 《加魏公曹操九锡文》三国志
## 钦定古今图书集成/明伦汇编/官常典/第173卷 > 《加魏公曹操九锡文》三国志

建安十八年，夏五月丙申，天子使御史大夫郗虑持
节策命公为魏公，曰：“朕以不德，少遭愍凶，越在西土，
迁于唐、卫。当此之时，若缀旒然。宗庙之祀，社稷无位，
群凶觊觎，分裂诸夏，率土之民，朕无获焉。即我高祖
之命，将坠于地。朕用夙兴假寐，震悼于厥心，曰：‘惟祖
惟父，股肱先王，其孰能恤朕躬’？”乃诱天衷，诞育丞相，
“保乂我皇家，弘济于艰难，朕实赖之。今将授君典礼，
其敬听朕命。”昔者董卓初兴国难，群臣释位，以谋王
室，君则摄进，首启戎行，此君之忠于本朝也。后及黄
巾，反易天常，侵我三州，延及平民，君又翦之，以宁东
夏，此又君之功也。韩暹、杨奉，专用威命，君则致讨，克
黜其难，遂迁许都，造我京畿，设官兆“祀，不失旧物，天
地鬼神，于是获乂，此又君之功也。袁术僭逆，肆于淮
南，慑惮君灵，用丕显谋，蕲阳之役，桥蕤授首，棱威南
迈，术以陨溃，此又君之功也。回戈东征，吕布就戮，乘
辕将返，张杨殂毙，眭固伏罪，张绣稽服，此又君之功
也。袁绍逆乱天常，谋危社稷，凭恃其众，称兵内侮，当
此之时，王师寡弱，天下寒心，莫有固志，君执大节，精
贯白日，奋其武怒，运其神策，致届官渡，大歼丑类，俾
我国家拯于危坠”，此又君之功也。济师洪河，拓定四
州，袁谭、高干，咸枭其首，海盗奔迸，黑山顺轨，此又君
之功也。乌丸三种，崇乱二世，袁尚因之，逼据塞北，束
马县车，一征而灭，此又君之功也。“刘表背诞，不供贡职，王师首路，威风先逝，百城八郡，交臂屈膝，此又君
之功也。马超、成宜，同恶相济，滨据河、潼，求逞所欲，殄
之渭南，献馘万计，遂定边境，抚和戎狄，此又君之功
也。鲜卑、丁零，重译而至，单于、白屋，请吏率职，此又君
之功也。君有定天下之功，重之以明德，班叙海内，宣
美风俗，旁施勤教，恤慎刑狱，吏无苛政，民”无怀慝，敦
崇帝族，表继绝世，旧德前功，罔不咸秩。虽伊尹格于
皇天，周公光于四海，方之蔑如也。朕闻先王并建明
德，胙之以土，分之以民，崇其宠章，备其礼物，所以藩
卫王室，左右厥世也。其在周成，管、蔡不静，惩难念功，
乃使邵康公赐齐太公履，东至于海，西至于河，南至
于穆陵，北至于无棣，五侯九伯，实得征之。世祚太师，
以表东海。爰及襄王，亦有楚人，不供王职。又命晋文
登为侯伯，锡以二辂、虎贲、𫓧钺、秬鬯弓矢，大启南阳，
世作盟主。故周室之不坏，繄二国是赖。今君称丕显
德，明保朕躬，奉答天命，导扬弘烈，绥爰九域，莫不率
俾。功高于伊、周，而赏卑于齐、晋，朕甚恧焉。朕以眇眇
之身，托于“兆民之上。永思厥艰，若涉渊冰，非君攸济，
朕无任焉。今以冀州之河东、河内、魏郡、赵国、中山、常
山、钜鹿、安平、甘陵、平原凡十郡，封君为魏公。锡君元
土，苴以白茅，爰契尔龟，用建冢社。昔在周室，毕公、毛
公，入为卿佐；周邵、师保，出为二伯。外内之任，君实宜
之。其以丞相领冀州牧如故，又加君九锡。其敬听朕
命，以君经纬礼律，为民轨仪，使安职业，无或迁志，是
用锡君大辂戎辂各一，元牡二驷。君劝分务本，穑人
昏作，粟帛滞积，大业惟兴，是用锡君衮冕之服，赤舄
副焉。君敦尚谦让，俾民兴行，少长有礼，上下咸和，是
用锡君轩县之乐，六佾之舞。君翼宣风化，爰发四方，
远人革面，华夏充实，是用锡君朱户以居。君研其明
哲，思帝所难，官才任贤，群善必举，是用锡君纳陛以
登。君秉国之钧，正色处中，纤毫之恶，靡不抑退，是用
锡君虎贲之士三百人。君纠虔天刑，章厥有罪，犯关
干纪，莫不诛殛，是用锡君𫓧钺各一。君龙骧虎视，旁
眺八维，掩讨逆节，折冲四海，是用锡君彤弓一，彤矢
百，玈弓十，玈矢”千。君以温恭为基，孝友为德，明允笃
诚，感于朕思。是用锡君秬鬯一卣，圭瓒副焉。魏国置
丞相已下，群卿百寮，皆如汉初诸侯王之制。“往，钦哉！
敬服朕命！”简恤尔众，时亮庶功，用终尔显德，对扬我
高祖之休命。